62021CJ0713_INF
Domstolens dom (Syvende Afdeling) af 9. februar 2023 –Finanzamt X (Ydelser leveret af en staldejer)
(sag C-713/21) (
1
)
»Præjudiciel forelæggelse – det fælles merværdiafgiftssystem (moms) – direktiv 2006/112/EF – artikel 2, stk. 1, litra c) – begrebet »levering af tjenesteydelser, som foretages mod vederlag« – samlet ydelse, der omfatter opstaldning og træning af heste samt disses deltagelse i konkurrencer – betaling ved overdragelse af halvdelen af den fordring, der svarer til de gevinster, som hidrører fra præmier indtjent af hestene i forbindelse med konkurrencer«
Harmonisering af afgiftslovgivningerne – det fælles merværdiafgiftssystem – afgiftspligtige transaktioner – levering af tjenesteydelser mod vederlag – begreb – samlet ydelse, der omfatter opstaldning og træning af heste samt disses deltagelse i konkurrencer – betaling ved overdragelse af halvdelen af den fordring, der svarer til de gevinster, som hidrører fra præmier indtjent af hestene i forbindelse med konkurrencer – omfattet
[Rådets direktiv 2006/112, art. 2, stk. 1, litra c)]
(jf. præmis 49-51 og 54 samt domskonkl.)
Konklusion
Artikel 2, stk. 1, litra c), i Rådets direktiv 2006/112/EF af 28. november 2006 om det fælles merværdiafgiftssystem
skal fortolkes således, at
en samlet ydelse, der leveres af indehaveren af en træningsstald for konkurrenceheste, og som består i opstaldning og træning af samt deltagelse i konkurrencer med heste, udgør en levering af tjenesteydelser, som foretages mod vederlag i den nævnte bestemmelses forstand, når hesteejeren betaler denne ydelse ved at overdrage halvdelen af fordringen svarende til de gevinster, der hidrører fra de præmier, som hesteejeren har krav på i tilfælde af, at den pågældendes heste vinder eller opnår en præmiegivende placering i forbindelse med en konkurrence.
(
1
) – EUT C 119 af 14.3.2022.